laion/Wikipedia-Exotic huggingface dataset:
გრიგოლ დევდარიანი

გრიგოლ დევდარიანი (დ. 8 ოქტომბერი, 1908 — გ. 25 მარტი, 1991) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1947), დოცენტი (1948). მიღებული აქვს უმაღლესი სკოლის დამსახურებული მუშაკის წოდება (1982). გრიგოლ დევდარიანმა 1927 წელს დაამთავრა პედაგოგიური ცხრაწლედი და სპეციალური კურსების გავლის შემდეგ მუშაობა დაიწყო სოფელ ხუნევის (ხარაგაულის მუნიციპალიტეტი) სკოლაში ისტორიისა და ბუნებისმეტყველების მასწავლებლად. 1930 წელს გადაიყვანეს ხარაგაულის ცხრაწლიან სასწავლებელში; 1930 წელს ჩაირიცხა თბილისის სახელმწიფო უნივერსიტეტის გეოგრაფია-გეოლოგიის ფაკულტეტზე გეოლოგიის სპეციალობაზე; 1933 წელს გადაიყვანეს მოსკოვის უნივერსიტეტში გეოგრაფიის ფაკულტეტზე ფიზიკური გეოგრაფიის განხრით; 1936 წელს დაამთავრა აღნიშნული სპეციალობა და მუშაობა დაიწყო თბილისის სახელმწიფო უნივერსიტეტის ფიზიკური გეოგრაფიის კათედრაზე. 1938 წელს დაიწყო ლექციების კურსის კითხვა — ქვეყნის ნაწილების ფიზიკურ გეოგრაფიაში. შეთავსებით მუშაობდა ქუთაისის, ბათუმის, თბილისის პედაგოგიურ ინსტიტუტებში; 1940 წელს გადაიყვანეს ქუთაისის პედაგოგიურ ინსტიტუტში, იყო კათედრის გამგე, დეკანი; 1957–59 წლებში მუშაობდა თბილისის პედაგოგიურ ინსტიტუტში, ხოლო 1954 წლიდან თბილისის სახელმწიფო უნივერსიტეტის ფიზიკური გეოგრაფიის კათედრის დოცენტი იყო. პედაგოგიურ მუშაობასთან ერთად ეწეოდა სამეცნიერო კვლევასაც. საკანდიდატო დისერტაცია დაიცვა 1947 წელს თემაზე: „სამეგრელოს ბორცვიანი ვაკის გეომორფოლოგია“. მისი მეცნიერული ნაშრომები ეხება დასავლეთ საქართველოს გეომორფოლოგიის ცალკეულ საკითხებს — კარსტოლოგიას, ტერასებს და სხვა. გამოიკვლია ცენტრალური სამეგრელოს ბორცვიანი ვაკე, გურიის მთისწინეთი და საქართველოს მთათაშორისი ბარის სხვა ნაწილები. გამოქვეყნებული აქვს 150-ზე მეტი სამეცნიერო ნაშრომი. ისინი ძირითადად ეხება საქართველოს ცალკეული რეგიონების ბუნებრივ ლანდშაფტებსა და გეომორფოლოგიის საკითხებს. მიღებული აქვს ივანე ჯავახიშვილის სახელობის მედალი. ↑ 1.0 1.1 1.2 1.3 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003
სიმონ ნემანიშვილი

სიმონ ნემანიშვილი (დ. 12 თებერვალი, 1911 — გ. 6 სექტემბერი, 1993) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1954). სიმონ ნემანიშვილმა დაამთავრა ქალაქ ონის პედაგოგიური ტექნიკუმი 1931 წელს; თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოგრაფიის სპეციელობით 1939 წელს. 1931 წელს დანიშნეს ონის რაიონის სოფელ ზვარეთის არასრული საშუალო სკოლის მასწავლებლად, 1933–34 წლებში — დირექტორად; 1939–41 წლებში მუშაობდა ქალაქ გორის გეოგრაფიის მეთოდკაბინეტის ხელმძღვანელად; 1941–46 წლებში იყო საბჭოთა არმიაში; 1946 წელს მუშაობა დაიწყო ქალაქ თბილისის 33-ე ქალთა საშუალო სკოლის სასწავლო ნაწილის გამგედ; 1948 წლიდან თბილისის სახელმწიფო უნივერსიტეტის გეომორფოლოგიის კათედრაზე დაიწყო მუშაობა; 1948–52 წლებში გაიარა ასპირანტურის კურსი ვახუშტი ბაგრატიონის სახელობის გეოგრაფიის ინსტიტუტში. 1956 წლიდან მუშაობას იწყებს ვახუშტი ბაგრატიონის სახელობის გეოგრაფიის ინსტიტუტში. საკანდიდატო დისერტაცია დაიცვა 1954 წელს თემაზე: „ახალციხის ქვაბულის აღმოსავლეთ ნაწილის გეომორფოლოგიისათვის“. მის სადისერტაციო ნაშრომში პირველად იქნა გაშუქებული რელიეფწარმომშობი ფაქტორების თავისებურება; გამოყოფილ იქნა ეროზიულ-დენუდაციური ზედაპირების საფეხურები და მათი გეომორფოლოგიური დახასიათება და გავრცელება. სიმონ ნემანიშვილი ავტორია 60-მდე სამეცნიერო ნაშრომისა, რომელთაგანაც 50 გამოქვეყნებულია. ნაშრომების უმეტესი ნაწილი ეხება მდინარეთა და ზღვიური ტერასების მეცნიერულ გამოკვლევებს. ტერასების გავრცელების ზოგადი სურათი გადმოცემულია ქვეყნის გეოლოგიური და ფიზიკურ-გეოგრაფიული პირობების გათვალისწინების ფონზე. შეიმუშავა მდინარეული ტერასების გენეტური კლასიფიკაციის ორიგინალური, ოთხწევრიანი სქემა. ↑ 1.0 1.1 1.2 1.3 ქართველი მოგზაურები, გეოგრაფები, ბუნების მკვლევარნი: ენციკლოპედიური ცნობარი. თბ., 2003
დარენდორფის ჰიპოთეზა

დარენდორფის ჰიპოთეზა (ინგლ. Dahrendorf hypothesis) — ეკონომიკური ჰიპოთეზა, რომელიც ატარებს გერმანელ-ბრიტანელი პოლიტიკური მეცნიერის, რალფ დარენდორფის, სახელს. ჰიპოთეზის თანახმად, დროსა და სივრცეში ეკონომიკური ფოლისის მრავალფეროვნება, რომელიც გამომდინარეობს ადგილობეივი საჭიროებებიდან, სასურველია. დარენდორფის არგუმენტი ეფუძნება მოსაზრებას, რომ საზოგადოებები მრავალფეროვანი და ერთმანეთისგან განსხვავებულია. მრავალფეროვნება და განსხვავებულობა იწვევს იმას, რომ ერთი და იმავე ეკონომიკური ფოლისი სხვადასხვა საზოგადოებაში სხვადასხვა შედეგის მომტანია. დარენდორფის ჰიპოთეზა ეწინააღმდეგება ეკონომიკაში მიღებული თეორიებისა და ტრადიციული პერსპექტივების უმრავლესობას, განსაკუთრებით კი - ნეოკლასიკურ პერსპექტივას, რომლებიც ეფუძნება იმ იდეას, რომ ეკონომიკური ფოლისი უნდა იყოს ერთიანი და იდენტური. Dahrendorf, Ralf (1999). Ein neuer Dritter Weg? Reformpolitik am Ende des 20. Jahrhunderts, Beiträge zur Ordnungstheorie und Ordnungspolitik. Tübingen: Mohr Siebeck. ISBN 3-16-147155-5.  schellenbach.pdf
უნგრული რაფსოდია №9

უნგრული რაფსოდია №9, S.244/9 — ფერენც ლისტის 19 უნგრული რაფსოდიიდან რიგით მეცხრე რაფსოდია, რომლის ზედმეტსახელია „Carnival in Pest“ ან „Pesther Carneval“. ნაწარმოები დაიწერა 1847 წელს. მისი შესრულების ხანგრძლივობა, როგორც წესი, ათი წუთია. ლისტმა ეს ნაწარმოები ოთხი ხელისთვისაც დაწერა, ასევე შექმნა ვერსია ვიოლინოსთვის, ჩელოსა და ფორტეპიანოსთვის. ლისტმა ამ რაფსოდიისთვის ხუთი სხვადასხვა მელოდია გამოიყენა. პირველ მელოდიას, რომელიც წარმოშობით სავარაუდოდ იტალიიდანაა, ლისტის ხელნაწერებში ვხვდებით. მეორე მელოდია უცნობი კომპოზიტორის მიერ შექმნილი ჩარდაშია. მესამე მელოდიის წარმომავლობა უცნობია. მეოთხე მელოდიის სახელს ლისტის ციტატიდან ვიგებთ — „A kertmegi káposzta“, რომელიც უნგრული ხალხური სიმღერაა. ბოლო მელოდიის სახელწოდება კი არის „Mikor én még legény voltam“. უნგრული რაფსოდია №9: ნოტები მუსიკალური ნოტების საერთაშორისო ბიბლიოთეკის პროექტის საიტზე (IMSLP) ↑ 1.0 1.1 რობერტ კამინგსი. უნგრული რაფსოდია ფორტეპიანოსთვის, №9 („Carnival in Pest" I & II)“, S. 244/9 (LW A132/9). AllMusic. ციტირების თარიღი: 2012-03-28.
დანიელ დარიე

დანიელ დარიე (დ. 1 მაისი, 1917 — 17 ოქტომბერი, 2017) — ფრანგი სასცენო, ტელე და კინომსახიობი, მომღერალი და მოცეკვავე. მონაწილეობა აქვს მიღებული 110-ზე მეტ ფილმში. მისი კარიერა 8 ათწლეულს ითვლის და ფრანგული კინოს ერთ-ერთი გამორჩეულ ვარსკვლავად ითვლება. დანიელ დარიე დაიბადა ბორდოში. მამამისი ჯარში ექიმი იყო. ის დაიღუპა როცა დანიელი შვიდი წლის იყო. ლიცეომის დამთავრების შემდეგ მიემგზავრება პარიზში და კონსერვატორიაში აბარებს. ბრწყინვალე მუსიკალური ნიჭის მიუხედავად მევიოლინობას კინომსახიობობა არჩია. თავდაპირველად კომედიურ ფილმებში მონაწილეობდა, მაგრამ უკვე 1935 წელს ფილმ "მწვანე დომინოში" მსახიობმა დრამატული როლი შეითვისა. ამავე წელს ის დაქორწინდა ანრი დეკუინზე რეჟისორზე და სცენარისტზე. მან ამერიკულ სტუდიასთან Universal Pictures-თან გააფორმა შვიდ წლიანი კონტრაქტი, მაგრამ დანიელს საფრანგეთის გარეთ კარიერა არ სურდა. საფრანგეთის ოკუპაციის პერიოდში ის გაშორდა ანრი დეკუინს. 1942 წელს დაქორწინდა პორფირიო რუბინოსაზე, დიმინიკელთა რესპუბლიკის დიპლომატზე. ომის დამთავრებამდე ისინი შვეიცარიაში ცხოვრობედნენ, 1947 წელს კი ერთმანეთს გაშორდნენ.ამის შემდეგ დანიელი გაქორწინდა ფრანგ სცენარისტზე ჟორჟ მიციკიდესზე. მათ ვაჟი შეეძინათ და ერთად ცხოვრობდნენ ჟორჟის გარდაცვალებამდე. მას მონაწილეობა აქვს მიღებული ფილმებში: "მაერლინგში", "კატია", "გულისცემა", "პირველი პაემანი", "რუი ბლაზი", "წითელი და შავი", "8 ქალი". მისი ნიჭის წყალობით ის მონაწილეობდა როგორც კომედიებში ასევე დრამებში, მას ჰოლივუდშიც იღებდნენ. მუშაობას განაგრძობდა 99 წლამდე, ის 2007 წელს ანიმაცია "პერსეპილისში" ბებიას ახმოვანებდა. დანიელ დარიეს გრძნობათა ნაზი იმპრეისა და მოულოდნელი აფეთქება ახსიათებს. მსახიობს კარგად შეუძლია უსაზღვროდ ბევრის გამოხატვა მსხვილი პლანით. კადრის სტატიკურობა შეუძლია სრულიად შეცვალოს, მისი თამაშის ხერხები გმირის შესაბამისად იცვლება.მისი პერსონაჟები დედოფალი მარია და ქალბატონი დე რენალი სრულიად განსხვავებულები არიან ერთმანეთისგან, მაგრამ დანიელი მათ ორივეს შესანიშნავად განასახიერებს თანდაყოლილი და დიდი შრომისმოყვარეობით დახვეწილი არტისტიზმით. დანიელ დარიე მსახიობი დაცემის შედეგად გამოწვეული გართულებებისგან გარდაიცვალა 2017 წლის 17 ოქტომბერს, ასი წლის იუბილიდან ხუთი თვის შემდეგ. დანიელ დარიე allmovies.com-ზე დანიელ დარიე frenchfilms.org-ზე ↑ L'actrice Danielle Darrieux est morte à l'âge de 100 ans (19 October 2017). ციტირების თარიღი: 19 October 2017 ↑ Danielle Darrieux, French Film Star Over 8 Decades, Is Dead at 100. The New York Times (19 October 2017).
ლევან იოსელიანი

ლევან იოსელიანი (დ. 20 ივნისი, 1978) — ქართველი იურისტი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან 2023 წლის 7 მარტამდე. 2021 წლის 4 თებერვლიდან 2023 წლის 7 მარტამდე საქართველოს პარლამენტის თავმჯდომარის მოადგილე. 2023 წლის 7 მარტს აირჩიეს საქართველოს სახალხო დამცველად. დაიბადა 1978 წლის 20 ივნისს. 1995 წელს დაამთავრა თბილისის №1 ექსპერიმენტული სკოლა. 2000 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართლის ფაკულტეტი. მიიღო მაგისტრის ხარისხი ჩიკაგოს კენტის სამართლის სკოლაში. იოსელიანს საქართველოს საზოგადოებრივ საქმეთა ინსტიტუტში გავლილი აქვს ზოგადი მენეჯმენტის კურსი. 1999–2000 წლებში იყო „საქართველოს ბანკის“ იურისტი. 2000–2001 წლებში იყო „თიბისი ბანკის“ მთავარი იურისტი. 2001–2008 წლებში იყო იურიდიული კომპანია „ასლანიშვილი და იოსელიანის“ დამფუძნებელი, პარტნიორი და მთავარი იურისტი. 2008–2016 წლებში დააარსა „ლევან იოსელიანის“ იურიდიული კომპანია. 2018 წელს დააარსა არასამთავრობო ორგანიზაცია „სამოქალაქო მოძრაობა“. ფლობს ქართულ, ინგლისურ და რუსულ ენებს. არის საქართველოს ადვოკატთა ასოციაციის წევრი. ჰყავს მეუღლე და სამი შვილი. 2020 წლიდან 11 დეკემბრიდან 2023 წლის 7 მარტამდე საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“. ბიოგრაფია ფეისბუქის ოფიციალურ გვერდზე ლევან იოსელიანი — საქართველოს ბიოგრაფიული ლექსიკონი ლევან იოსელიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ „ლევან იოსელიანი პარლამენტის თავმჯდომარის მოადგილედ აირჩიეს“. On.ge. 4 თებერვალი, 2021. ციტირების თარიღი: 5 თებერვალი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ პარლამენტმა სახალხო დამცველად ლევან იოსელიანი აირჩია ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 5 დეკემბერი, 2020.
ხათუნა სამნიძე

ხათუნა სამნიძე (დ. 28 ნოემბერი, 1978 ) — ქართველი პოლიტიკოსი. „საქართველოს რესპუბლიკური პარტიის“ თავმჯდომარე. საქართველოს მე-10 მოწვევის პარლამენტის წევრი. დაიბადა 1978 წლის 28 ნოემბერს. 1985-1995 წლებში სწავლობდა ბათუმის №1 საშუალო სკოლაში, 1996-1999 კი წლებში ბათუმის ტექნიკური უნივერსიტეტის ეკონომიკურ ფაკულტეტზე. 1997-1999 წლებში აჭარის ავტონომიური რესპუბლიკის უზენაესი საბჭოს ადამიანის უფლებათა და საკონსტიტუციო საკითხთა მუდმივი კომისიის თანამშრომელი. 2004-2008 წლებში აჭარის ავტონომიური რესპუბლიკის უმაღლესი საბჭოს წევრი, საფინანსო-საბიუჯეტო კომიტეტის წევრი. 2010-2013 წლებში ჰაინრიჰ ბიოლის ფონდი სამხრეთ სამხრეთ კავკასიის რეგიონული ბიუროს პროგრამირების კოორდინატორი, სამუშაო თემები-„ქალების გაძლიერება, უმცირესობების უფლებები, კონფლიქტები.“ 2013 წელს საქართველოს რესპუბლიკური პარტიის მდივანი. 2013 წლიდან საქართველოს რესპუბლიკური პარტიის თავმჯდომარე. 2014-2017 წლებში თბილისის საკრებულოს წევრი. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. ხათუნა სამნიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ქონებრივი დეკლარაცია[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
ჰენრი კავილი

ჰენრი კავილი (ინგ. Henry Cavill დ. 5 მაისი 1983 წელი) არის ინგლისელი მსახიობი.მისი სრული სახელია "ჰენრი უილიამ დალგლაში" და ასევე ცნობილია DC სამყაროს მთავარი გმირის სახელით "სუპერმენი". კავილმა თავისი კარიერა დაიწყო ფილმებში - გრაფი მონტე კრისტო (2002) და I Capture the Castle (2003). მოგვიანებით ის გამოჩნდა რამდენიმე სატელევიზიო სერიალში მეორეხარისხოვან როლებში, მათ შორის BBC- ს სერიალებში - The Inspector Lynley Mysteries , ITV's Midsomer Murders და Showtime's Tudors . მას შემდეგ იგი გამოჩნდა ჰოლივუდის მრავალ მნიშვნელოვან ფილმში, როგორიცაა Tristan & Isolde (2006), Stardust (2007), Blood Creek (2009) და Immortals (2011). კავილმა მოიპოვა საერთაშორისო აღიარება სუპერმენის როლით DC Extended Universe სუპერგმირულ ფილმებში Man of Steel (2013), Batman v Superman: Dawn of Justice (2016) და Justice League (2017).  მან ასევე ითამაშა ჯაშუშურ ფილმებში The Man from UNCLE (2015) და შეუსრულებელი მისია 6 (2018). ჰენრი დაიბადა ჯერზიში. ჰენრის დედა მარიან დალგლიშია. იგი ერთ დროს დიასახლისი იყო, შემდეგ კი ბანკში მდივანი. მისი მამა არის კოლინ კავილი და მსახურობდა საზღვაო ძალებში, შემდეგ მუშაობდა ბირჟის ბროკერად. ჰენრის ოთხი ძმა ჰყავს და ის მათ შორის მეორე უმცროსი ძმაა. მისი უფროსი ძმა პიერსი არმიის ყოფილი ოფიცერია, მეორე უფროსი ნიკა არის სამეფო საზღვაო ქვეითების მაიორი, სიმონი მუშაობს ფინანსურ სამსახურებში, ხოლო მისი უმცროსი ძმა ჩარლი მარკეტინგშია. ჰენრიმ დედის შესახებ თქვა, რომ დედამისი ნამდვილად ძლიერი ქალია. მან ძალიან კარგად გაზარდა თავისი ხუთი ბიჭი და იგი არის ძლიერი, მოსიყვარულე და მზრუნველი. ჰენრიმ განათლება მიიღო წმინდა მაიკლის მოსამზადებელ სკოლაში, ჯერზის შტატში. შემდეგ, ის ბოკინგემშირში, სტოუში, სტოუს სკოლაში სწავლობდა. მან მსახიობობა ადრეულ ასაკში დაიწყო. მსახიობისადმი მისი ინტერესი სკოლაში როლების თამაშის შემდეგ გაჩნდა. შექსპირის "ზაფხულის ღამის სიზმარი" სასკოლო სპექტაკლებით მას შეუყვარდა მსახიობობა. სკოლაში როლური თამაშის დროს აღინიშნა მისი პოტენციალი მსახიობობაში და მას შესთავაზეს ალბერტ მონდეგოს როლის შესრულება ფილმში "გრაფი მონტე კრისტო" (2002). ჰენრის სამსახიობო კარიერა დაიწყო ფილმით "ლაგუნა", რომელიც 2001 წელს გამოვიდა. მას შემდეგ იგი გახდა ცნობილი სახე ინდუსტრიაში.შემდეგ, 2002 წელს მან მონაწილეობა მიიღო ფილმში "გრაფი მონტე კრისტო". ასევე, იმავე წელს მან ითამაშა BBC- ს "ინსპექტორი ლინლი მისტერიებში". შემდეგ წელს ის გამოჩნდა სერიალში, ”Midsomer Murders”. 2006 წელს ჰენრი გამოჩნდა ფილმში "Casino Royale", მთავარ როლში. 2007 წელს მან შეასრულა მთავარი როლიშოუთაიმის სატელევიზიო სერიალში "The Tudors". სერიალი გაგრძელდა 2010 წლამდე. 2011 წელს იგი მონაწილეობდა ფილმში "უკვდავები". 2016 წელს ჰენრი გამოჩნდა ფილმში „Batman vs. Superman: Dawn of Justice ”ბეტმენის როლში. ფილმი გახდა წლის ჰიტი. 2017 წელს ის სუპერმენის როლში გამოჩნდა ფილმში, "სამართლიანობის ლიგა". 2018 წელს მონაწილეობა მიიღო ჯაშუშურ ფილმში, "მისია: შეუძლებელი ვარდნა". ასევე იგი გადაიღეს ფილმში "Nomis". https://wikiblog.org/henry-cavill/#Henry_Cavill_Wife https://henrycavillofficial.com/#Girlfriend/Marriage_Relationships დაარქივებული 2020-12-05 საიტზე Wayback Machine. https://www.imdb.com/name/nm0147147/bio?ref_=nm_ov_bio_sm
თეონა აქუბარდია

თეონა აქუბარდია (დ. 9 ოქტომბერი, 1978, თბილისი) — ქართველი ისტორიკოსი, სახელმწიფო და პოლიტიკური მოღვაწე. უსაფრთხოების საკითხთა ექსპერტი. ტელეწამყვან დავით აქუბარდიას ქალიშვილი. დაამთავრა თბილისის სახელმწიფო უნივერსიტეტი დიპლომატიისა და საერთაშორისო ურთიერთობათა ისტორიის სპეციალობით, მინიჭებული აქვს მაგისტრის აკადემიური ხარისხი. მოგვიანებით თბილისის სახელმწიფო უნივერსიტეტშივე დაასრულა ასპირანტურა და არის ამავე უნივერსიტეტის დოქტორანტი. 2005 წლიდან მუშაობდა სხვადასხვა არასამთავრობო ორგანიზაციაში. 2008 წლიდან არის თავდაცვისა და უსაფრთხოების სამოქალაქო საბჭოს დამფუძნებელი და გამგეობის წევრი. შეიარაღებული ძალებში დემოკრატიული კონტროლის საკითხებზე რამდენიმე პუბლიკაციის თანაავტორი. ლექციებს კითხულობს საქართველოს საზოგადოებრივ საქმეთა ინსტიტუტში. 2014–2018 წლებში იყო საქართველოს ეროვნული უშიშროების საბჭოს მდივნის მოადგილე. 2020 წლის 30 ივლისს შეუერთდა გიორგი ვაშაძის პარტია „სტრატეგია აღმაშენებელს“. 2020 წლიდან არის საქართველოს X მოწვევის პარლამენტის წევრი პარტიული სიით, საარჩევნო ბლოკი: „გიორგი ვაშაძე — სტრატეგია აღმაშენებელი“. თავისუფლების დღიურები, 2014 : რადიო „თავისუფლების“ პროექტი, თბ., 2015. — გვ. 292. თეონა აქუბარდია — საქართველოს ბიოგრაფიული ლექსიკონი თეონა აქუბარდია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თეონა აქუბარდია. თანამდებობის პირის ქონებრივი მდგომარეობის დეკლარაცია. declaration.gov.ge (2017-06-26). ციტირების თარიღი: 4 დეკემბერი, 2020.[მკვდარი ბმული] ↑ „დავით აქუბარდიას შვილი ეროვნული უშიშროების საბჭოს მდივნის მოადგილედ დაინიშნა“. kvira.ge. 2014-06-03. ციტირების თარიღი: 4 დეკემბერი, 2020. შეამოწმეთ თარიღის პარამეტრი |access-date=-ში (დახმარება) ↑ თეონა აქუბარდია. aghmashenebeli.win. დაარქივებულია ორიგინალიდან — 2021-02-28. ციტირების თარიღი: 7 დეკემბერი, 2020. ↑ „უშიშროების საბჭოს მდივნის ყოფილი მოადგილე გიორგი ვაშაძის გუნდს შეუერთდა“. alia.ge. 2020-07-30. ციტირების თარიღი: 4 დეკემბერი, 2020. შეამოწმეთ თარიღის პარამეტრი |access-date=-ში (დახმარება)[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 4 დეკემბერი, 2020.
სტივენის სამყარო

"სტივენის სამყარო" - (ინგლ. Steven Universe) ამერიკული ანიმაციური სერიალია, რომელიც შექმნა რებეკა შუგარმა "Cartoon Network"-ისთვის. ის მოგვითხრობს პატარა ბიჭუნას, სტივენ იუნივერსის, შესახებ, რომელიც ცხოვრობს ფერად კრისტალებთან სახელად გარნეტი, ამეთვისტო და მარგალიტი - მაგიურ, ადამიანისმაგვარ უცხოპლანეტელებთან გამოგონილ ქალაქში - „ზღვისპირეთი“ (ინგლ. Beach City). სტივენს, ნახევრად ადამიანსა და ნახევრად ფერად კრისტალს, თავის მეგობრებთან ერთად ბევრი თავგადასავალი გადახდება თავს მაშინ, როდესაც მსოფლიოს გადარჩენაში კრისტალებს დაეხმარება. საპილოტე სერია პირველად 2013 წლის მაისში აჩვენეს, რის შემდეგაც 5 სეზონი გამოვიდა (2013 წლის ნოემბრიდან 2019 წლის იანვრამდე). გარდა ამისა, 2019 წლის სექტემბერში გამოუშვეს სტივენის სამყარო: ფილმი (ინგლ. Steven Universe: The Movie) და მცირე ეპილოგი (ინგლ. Steven Universe Future), რომლის პრემიერაც 2019 წლის დეკემბერში შედგა. ჩვენება დამთავრდა 2020 წლის მარტში. სერიალმა შეიძინა ფართო ფანბაზა და მოიპოვა საყოველთაო აღიარება თავისი დიზაინის, მუსიკის, გამხმოვანებლების ოსტატობის, მრავალფეროვანი, საინტერესო პერსონაჟებისა და LGBTQ თემატიკის განვითარების გამო. სერიალი 5-ჯერ იყო ნომინირებული „ემი“-ს და 5-ჯერვე „ენნი“-ის ჯილდოებზე.
ირემლაღი

ირემლაღი (ლათ. Dama dama) — ძუძუმწოვარი ცხოველი ირმისებრთა ოჯახისა. მისი სხეულის სიგრძე 130 სმ აღწევს. მასა 90 კგ. ზაფხულობით ჟანგისფერ-მოწითალოა, თეთრხალებიანი, ზამთრობით ნაცრისფერ-მურა ფერს იღებს. გვხვდება თეთრი ან შავი ირემლაღიც. გავრცელებულია მცირე აზიისა და ჩრდილოეთ-დასავლეთ აფრიკის ტყეებში. კვებება ბალახით, ფოთლებით, სოკოებით, ნაყოფით. შობს 1-2 ნუკრს. მრავალი ქვეყნის პარკებსა და ნაკრძალებში ირემლაღს აშენებენ როგორც დეკორატიულ და სანადირო ცხოველს. ველური ირემლაღი გვხვდება მხოლოდ სამხრეთ ირანში (ისიც რამდენიმე ათეული), სადაც საგანგებოდ იცავენ. ავალიანი რ., ქართული საბჭოთა ენციკლოპედია, ტ. 5, თბ., 1980. — გვ. 219.
ძეგამჩაი

ძეგამჩაი (აზერ. Zəyəmçay) — მდინარე აზერბაიჯანში, მტკვრის მარჯვენა შენაკადი. მიედინება შამქორისა და გადაბეის რაიონში. სათავეს იღებს ჩექერბეიში 2020 მ-ზე. მდინარის სიგრძე 90 კმ-ია, აუზის ფართობი 942 კმ². იგი საზრდოობს მიწისქვეშა წყლით (45 %), წვიმით (35 %) და თოვლით (20 %). წყალდიდობები მარტ-ივნისშია, რაც გამოწვეულია თოვლის დნობით. ამ თვეების განმავლობაში მდინარის წლიური ნაკადის 60-70 % მიედინება. ძეგამჩაის საშუალო წლიური ხარჯი 6,30 მ³/წმ-ია, მაქსიმალური ხარჯი გაზაფხულსა და ზაფხულშია. ძეგამჩაის ჩამონადენი წყლის სეზონების მიხედვით: გაზაფხულზე 40 %, ზაფხულში 35 %, შემოდგომაზე 15 % და ზამთარში 10 %. მდინარის ძველი ქართული სახელწოდებაა ბურდუჯი. ის ისტორიული საქართველოს უკიდურეს აღმოსავლეთ საზღვარს წარმაოდგენდა. წყაროებში გვხვდება — საგიმი, საგამი, ზეგამი და ზაკამის — სახელწოდებითაც. „Zəyəmçay“. river.aznet.org. დაარქივებულია ორიგინალიდან — 12-08-2004. ციტირების თარიღი: 04-12-2020. შეამოწმეთ თარიღის პარამეტრი |access-date= და |archive-date=-ში (დახმარება)CS1-ის მხარდაჭერა: უვარგისი ბმული (link) ↑ ქართული საბჭოთა ენციკლოპედია, ტ. 8, თბ., 1984. — გვ. 614.
მასწავლებლის ეროვნული ჯილდო

მასწავლებლის ეროვნული ჯილდო — გლობალური კამპანიის ნაწილი, რომელიც მიზნად ისახავს საქართველოში პროფესიის პოპულარიზაციას, პედაგოგების პრესტიჟის ზრდას, წარმატებული მასწავლებლების გამოვლენასა და საზოგადოებისათვის მათ წარდგენას. 2017 წლის 19 მარტს საქართველომ განათლებისა და უნარების გლობალურ ფორუმზე მიიღო მასწავლებლის გლობალური ჯილდოს აკრედიტაცია. საქართველოს ფორუმზე წარმოადგენდა კოალიცია „განათლება ყველასათვის - საქართველო.“ აკრედიტაციის საფუძველზე, კოალიციის ინიციატივით, მასწავლებელთა პროფესიული განვითარების ეროვნულ ცენტრთან პარტნიორობით, დაიწყო და 2017 წელს პირველად ჩატარდა მასწავლებლის ეროვნული ჯილდო. ეროვნულ დონეზე გამარჯვებული ჯილდოს სახით იღებს 10 000 ლარს და ხდება გლობალური ჯილდოს ერთ-ერთი მონაწილე. მასწავლებლების შერჩევის კრიტერიუმებია: მოსწავლეების სწავლის შედეგების დინამიკა; სწავლების ინოვაციური და ეფექტური მიდგომების გამოყენება; ზოგადსაკაცობრიო მოქალაქეობრივი ღირებულებებისა და პრინციპების სწავლება; საზოგადოებერივი აღიარება და სამოქალაქო აქტივობა; პროფესიული განვითარება და გამოცდილების გაზიარება. მასწავლებლის ეროვნული ჯილდოს პირველი მფლობელი გახდა ლანჩხუთის მუნიციპალიტეტის სოფელ ჩიბათის საჯარო სკოლის სამოქალაქო განათლების მასწავლებელი ვლადიმერ აფხაზავა. ოფიციალური საიტი ↑ მასწავლებლის ეროვნული ჯილდოს გამარჯვებული ლადო აფხაზავაა!. დაარქივებულია ორიგინალიდან — 2022-03-31. ციტირების თარიღი: 2020-12-04. ↑ მასწავლებლის ეროვნული ჯილდოს მფლობელი ცნობილია[მკვდარი ბმული] ↑ მასწავლებლის ეროვნული ჯილდოს მფლობელი მანანა კაპეტივაძე გახდა ↑ მასწავლებლის ეროვნული ჯილდოს მფლობელი ცნობილია. დაარქივებულია ორიგინალიდან — 2020-10-20. ციტირების თარიღი: 2020-12-04. ↑ მასწავლებლის ეროვნული ჯილდოს გამარჯვებული გამოვლინდა ↑ ბოგვერაძე, მარიამ (5 ოქტომბერი, 2021). „2021 წლის მასწავლებლის ეროვნული ჯილდოს მფლობელი ხათუნა რაზმაძე გახდა - Netgazeti“. Netgazeti.ge. ციტირების თარიღი: 4 ოქტომბერი, 2024. შეამოწმეთ თარიღის პარამეტრი |access-date= და |date=-ში (დახმარება) ↑ „მასწავლებლის ეროვნული ჯილდოს მფლობელი როლანდ შავაძე გახდა“. 1tv.ge. ციტირების თარიღი: 4 ოქტომბერი, 2024. შეამოწმეთ თარიღის პარამეტრი |access-date=-ში (დახმარება) ↑ „2023 წლის მასწავლებლის ეროვნული ჯილდოს მფლობელი ნინო ფსუტური გახდა“. 1TV. ციტირების თარიღი: 4 ოქტომბერი, 2024. შეამოწმეთ თარიღის პარამეტრი |access-date=-ში (დახმარება) ↑ დუმბაძე, ლელა (4 ოქტომბერი, 2024). „2024 წლის „მასწავლებლის ეროვნული ჯილდოს“ გამარჯვებული ნათია უჩავა გახდა - Batumelebi“. Batumelebi.ge. ციტირების თარიღი: 4 ოქტომბერი, 2024. შეამოწმეთ თარიღის პარამეტრი |access-date= და |date=-ში (დახმარება)
ანა წითლიძე

ანა წითლიძე (დ. 4 ოქტომბერი, 1986, ზუგდიდი) — ქართველი პოლიტიკოსი. იყო ზუგდიდის მუნიციპალიტეტის საკრებულოს ფრაქცია „ერთიანი ნაციონალური მოძრაობის“ თავმჯდომარე. საქართველოს მე-10 მოწვევის პარლამენტის წევრი. დაიბადა 1986 წლის 4 ოქტომბერს. 2007-2010 წლებში მუშაობდა თანაშემწედ ლატვიაში მდებარე საქართველოს საელჩოში. 2011-2012 წლებში იყო ზუგდიდის მუნიციპალიტეტის საკრებულოს უფროსი სპეციალისტი. 2014-2017 წლებში ზუგდიდის მუნიციპალიტეტის საკრებულოს წევრი. 2017-2020 წლებში ზუგდიდის მუნიციპალიტეტის საკრებულოს ფრაქციის თავმჯდომარე. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“. ანა წითლიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ქონებრივი დეკლარაცია. დაარქივებულია ორიგინალიდან — 2021-12-23. ციტირების თარიღი: 2020-12-04. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 20 დეკემბერი, 2020.